ZAPISNIK
	12. sjednice Vijeća Mjesnog odbora Horvati – Srednjaci, održane 12. svibnja 2022. u prostorijama Mjesnog odbora Horvati - Srednjaci, Horvaćanska cesta 54, s početkom u 19:00 sati.
NAZOČNI ČLANOVI VIJEĆA: Paula Došen, Marko Fuček, Tomislav Nakić-Alfirević, Tatjana Jonjić, Sven Nemet, Barbara Trad-Račić, Ana Vasung, Goran Koić, Vladimir Morić
NENAZOČNI ČLANOVI VIJEĆA: Nitko
OSTALI NAZOČNI: Nitko
Predsjedava Tomislav Nakić-Alfirević, predsjednik Vijeća.
Zapisnik vodi: Ana Vasung, potpredsjednica Vijeća.
	Predsjednik konstatira da je nazočno 9 od ukupno 9 članova Vijeća, što znači da Vijeće može pravovaljano odlučivati, te otvara 12. sjednicu Vijeća Mjesnog odbora.
	Vijeće jednoglasno bez izmjena prihvaća tekst Zapisnika 11. sjednice Vijeća, održane 14. travnja 2022.
Dnevni red je jednoglasno prihvaćen te glasi:

DNEVNI RED:
1. Ostali nespomenuti rashodi poslovanja u 2022.:
a. Stavljanje izvan snage zaključka KLASA: 024-08/22-003/29, URBROJ: 251-13-11-15-22-7, od 7. veljače 2022. 
b. Odobrenje korištenje sredstava u svrhu organizacije 
Dana Mjesnog odbora Horvati – Srednjaci u 2022.
2. Postava stupića na nogostupu uz pješački prijelaz sjeverno na križanju 
ulice Srednjaci i Ulice majstora Radovana po zahtjevu M.M.
3. Ukidanje dijela parkirališnih mjesta za osobe sa invaliditetom na adresi 
Vincenta iz Kastva 4 po zahtjevu D.L.E. 
4. Izmjena regulacije semafora radi istovremenog paljenja zelenog svjetla pješacima
i vozilima na južnom prilazu Zagrebačkoj aveniji sa Selske ceste, smjer istok
5. Prijedlog nove regulacije semafora na križanju Zagrebačke avenije i Selske ceste u smjeru istok-zapad za pješake i bicikliste
6. Pitanja, prijedlozi i obavijesti

Ad 1. Ostali nespomenuti rashodi poslovanja u 2022.:
a. Stavljanje izvan snage zaključka KLASA: 024-08/22-003/29, URBROJ: 251-13-11-15-22-7, od 7. veljače 2022. 
Članovi Vijeća primili su materijal uz poziv.
Predsjednik usmeno informira nazočne o predmetu rasprave i odlučivanja.
U raspravi sudjeluju Ana Vasung
Nakon rasprave Vijeće jednoglasno donosi 
Z A K LJ U Č A K
o stavljanju izvan snage zaključka o odobrenju
korištenja sredstava
1. Stavlja se izvan snage zaključak o odobrenju korištenja sredstava s pozicije ostali nespomenuti rashodi poslovanja: KLASA: 024-08/22-003/291, URBROJ: 251-13-11-15-22-7, od 7. veljače 2022..
2. Zaključak dostaviti Gradskom uredu za mjesnu samoupravu, civilnu zaštitu i sigurnost i Vijeću Gradske četvrti Trešnjevka – jug.

b. Odobrenje korištenje sredstava u svrhu organizacije  Dana Mjesnog odbora Horvati – Srednjaci u 2022.
Članovi Vijeća primili su materijal uz poziv.
Predsjednik usmeno informira nazočne o predmetu rasprave i odlučivanja.
U raspravi sudjeluju Ana Vasung
Nakon rasprave Vijeće jednoglasno donosi 



Z A K LJ U Č A K
o odobrenju korištenja sredstava
u svrhu organizacije Dana Mjesnog odbora
Horvati - Srednjaci u 2022.
1. Vijeće odobrava korištenje sredstava iz Razdjela Proračuna Grada Zagreba 0502 Pozicije 3299 264 „Ostali nespomenuti rashodi poslovanja“ Vijeća Mjesnog odbora
Horvati - Srednjaci u svrhu plaćanja usluge organizacije manifestacije Dana Mjesnog odbora Horvati - Srednjaci u 2022., koja će se održati 10. rujna 2022., prema ponudi br. 5, Centra za kulturu Trešnjevka, iz Zagreba, Park Stara Trešnjevka 1, u iznosu od 7.000,00 kn.
2. Ovaj se zaključak dostavlja Gradskom uredu za mjesnu samoupravu, civilnu zaštitu i 	sigurnost i Vijeću Gradske četvrti Trešnjevka – jug.

Ad 2. Postava stupića na nogostupu uz pješački prijelaz sjeverno na križanju ulice Srednjaci i Ulice majstora Radovana po zahtjevu M.M.
Članovi Vijeća primili su materijal uz poziv.
Predsjednik usmeno informira nazočne o predmetu rasprave i odlučivanja.
U raspravi sudjeluju: Tomislav Nakić-Alfirević, Ana Vasung
Nakon rasprave Vijeće jednoglasno donosi
Z A K LJ U Č A K
1. Vijeće Mjesnog odbora Horvati - Srednjaci razmatralo je prijedlog M. M. vezano za postavu stupića na nogostupu uz pješački prijelaz sjeverno na križanju ulice Srednjaci i Ulice majstora Radovana.
2. Vijeće je suglasno sa prijedlogom te traži da se zahtjev uputi Gradskom uredu za obnovu, izgradnju, prostorno uređenje, graditeljstvo, komunalne poslove i promet, Sektoru za promet.
3. Ovaj zaključak dostavlja se Vijeću Gradske četvrti Trešnjevka – jug.

Ad 3. Ukidanje dijela parkirališnih mjesta za osobe sa invaliditetom na adresi Vincenta iz Kastva 4 po zahtjevu D.L.E. 
Članovi Vijeća primili su materijal uz poziv.
Predsjednik usmeno informira nazočne o predmetu rasprave i odlučivanja.
U raspravi sudjeluju: Ana Vasung, Vladimir Morić, Barbara Trad-Račić, Tatjana Jonjić
[bookmark: __DdeLink__895_831313362]Nakon rasprave Vijeće s 8 glasova ZA i 1 suzdržan donosi
Z A K LJ U Č A K
1. Vijeće Mjesnog odbora Horvati - Srednjaci razmatralo je prijedlog D. L. E. vezano za potrebu ukidanja dijela parkirališnih mjesta za osobe sa invaliditetom na adresi Vincenta iz Kastva 4, a koju je potvrdio i predstavnik suvlasnika stambene zgrade na navedenoj adresi.
2. Vijeće je suglasno sa prijedlogom i predlaže ukidanje 2 parkirališna mjesta za osobe sa invaliditetom (od ukupno 3) te traži da se zahtjev uputi Gradskom uredu za obnovu, izgradnju, prostorno uređenje, graditeljstvo, komunalne poslove i promet, Sektoru za promet.
3. Ovaj zaključak dostavlja se Vijeću Gradske četvrti Trešnjevka – jug.

Ad  4 Izmjena regulacije semafora radi istovremenog paljenja zelenog svjetla pješacima i vozilima na južnom prilazu Zagrebačkoj aveniji sa Selske ceste, smjer istok
Članovi Vijeća primili su materijal uz poziv.
Predsjednik usmeno informira nazočne o predmetu rasprave i odlučivanja.
U raspravi sudjeluju Tomislav Nakić-Alfirević.
[bookmark: _Hlk90975738]Nakon rasprave Vijeće jednoglasno donosi
Z A K LJ U Č A K
1. Vijeće Mjesnog odbora Horvati - Srednjaci razmatralo je prijedlog predsjednika Vijeća Tomislava Nakića-Alfirevića vezano za izmjenu regulacije semafora na križanju Zagrebačke avenije i Selske ceste radi istovremenog paljenja zelenog svjetla pješacima i vozilima koja se Selskom cestom kreću prema sjeveru te skreću istočno na  Zagrebačku aveniju. 
2. Vijeće je suglasno sa prijedlogom za uspostavu istovremenog paljenja zelenog svijetla vozilima i pješacima na predmetnom pješačkom prijelazu te traži da se zaključak dostavi
nadležnom Gradskom uredu za obnovu, izgradnju, prostorno uređenje, graditeljstvo, komunalne poslove i promet, Odsjeku za svjetlosnu prometnu signalizaciju.
3. Ovaj zaključak dostavlja se Vijeću Gradske četvrti Trešnjevka – jug.

Ad. 5 Prijedlog nove regulacije semafora na križanju Zagrebačke avenije i Selske ceste u smjeru istok-zapad za pješake i bicikliste
Članovi Vijeća primili su materijal uz poziv.
Predsjednik usmeno informira nazočne o predmetu rasprave i odlučivanja.
U raspravi sudjeluju Tomislav Nakić-Alfirević, Barbara Trad-Račić
Nakon rasprave Vijeće jednoglasno donosi
Z A K LJ U Č A K
1. Vijeće Mjesnog odbora Horvati - Srednjaci razmatralo je prijedlog predsjednika Vijeća Tomislava Nakića-Alfirevića vezano za novu regulacije semafora na križanju Zagrebačke avenije i Selske ceste u smjeru istok-zapad za pješake i bicikliste.
2. Vijeće je suglasno da se od nadležnog Gradskog ureda za obnovu, izgradnju, prostorno uređenje, graditeljstvo, komunalne poslove i promet, Odsjeka za svjetlosnu prometnu signalizaciju zatraži trenutno važeći signalni plan križanja kao i okvirni prijedlog rješenja sa kvantitativnom ocjenom utjecaja na sve vidove prometa.
3. Ovaj zaključak dostavlja se Vijeću Gradske četvrti Trešnjevka – jug.

Ad. 6. Pitanja, prijedlozi i obavijesti
 	Član Vijeća Goran Koić izvještava da na adresi Vincenta iz Kastva 2 nedostaje drvo, traži se da se nadomjesti novim drvetom. Izvještava o problematičnom izlazu na Zagrebačku aveniju iz ulice Srednjaci i predlaže dodavanje novog semafora za bicikliste. Predsjednik će se informirati o mogućim rješenjima.
	Vladimir Morić moli da se razgovara sa Zrinjevcem oko košnje s kojom se kasni. Goran Koić podsjeća da zelene površine nisu vraćene u prvobitno stanje, Predsjednik izvještava da su u više navrata HEP-u prijavljivani nedostaci nakon završetka radova. 
	Ana Vasung izvještava o neprestanim oštećenjima od strane huligana na školi Josipa Račića i moli članove Vijeća da obrate pozornost i zamole građane da svaki incident prijave policiji.
	Predsjednik Vijeća izvještava članove Vijeća o odgovoru Podružnice Zrinjevac vezano za upit o uklanjanju alergenih stabala.

	Budući da više nitko ne traži riječ, predsjednik konstatira da je dnevni red iscrpljen i zaključuje sjednicu.

	Dovršeno u 19:54 sati

KLASA: 024-08/22-003/1015
[bookmark: _GoBack]URBROJ: 251-13-11-15-22-2
Zagreb, 12. svibnja 2022.

Zapisnik sastavila: Ana Vasung

  Predsjednik
Vijeća Mjesnog odbora
Horvati – Srednjaci

Tomislav Nakić-Alfirević
